钦定古今图书集成/明伦汇编/交谊典/第052卷 > 《唐皇甫崧醉乡日月》 > 《觥律事》
## 钦定古今图书集成/明伦汇编/交谊典/第052卷 > 《唐皇甫崧醉乡日月》 > 《觥律事》

凡乌合为徒，以言笑动众，暴慢无节，或累累起坐，或附耳嗫语。律录事以本户绳之，奸不衰止者，宜觥录
事纠之。〈以刚毅木讷之士为之〉有犯者，辄投其旗于前，曰：“某犯
觥令。”〈抛法先旗而后纛也〉犯者诺而收执之，拱曰：“知罪。”明府饷
其觥而斟焉。犯者右引觥，左执旗，附于《朐律》。录事顾
伶曰：“命曲破送之。”饮讫，无坠酒，稽首以旗觥归于觥。
主曰：“不敢滴沥。”复觥于位后。犯者投以纛，累犯者，旗
纛俱舞，觥筹俱尽，有犯者不问。